Title: Lekcija 2: Porazdelitev dosežkov
Course: Kako do podatkov splošne mature (OrKa RIC)? / P1 > Section: Poglavje 1: Osnovne analize

Uvod

Analiza Porazdelitev dosežkov ponuja grafični in tabelarični prikaz dosežkov kandidatov pri splošni maturi od najnižjega do najvišjega, in sicer po splošnem uspehu, uspehu pri predmetu po (točkovnih) ocenah in uspehu pri predmetu po odstotnih točkah. Porazdelitev lahko prikažete za različne skupine kandidatov na šoli in v Sloveniji v določenem izpitnem roku (spomladanskem, jesenskem ali za celo leto).

Koraki izvedbe

1. S klikom na gumb Osnovne analize se odpre zavihek Osnovni podatki.

2. Izberete zavihek Porazdelitev dosežkov.

3. V iskalnih pogojih določite Vrsta podatkov, Izpitni rok, Leto, Predmet (samo pri analizah po predmetu), Kandidati v Sloveniji in Kandidati na šoli. Med kandidati šole izberite eno od dveh ponujenih možnosti:

- po enakih pogojih (privzeta nastavitev), s katero za šolo opredelite enako vrsto kandidatov kakor za Slovenijo;
ali
- skupino kandidatov, ki ste jo za izbrani izpitni rok ustvarili predhodno, dodatno pa je bila iz te skupine izbrana enaka vrsta kandidatov kot v Sloveniji (poglavje 4).

4. S klikom na gumb Prikaži podatke se prikaže zavihek Graf. Podatki za izris grafa so prikazani v zavihku Tabela.

Graf: Splošni uspeh

Graf Splošni uspeh prikazuje porazdelitev splošnega uspeha na lestvici od najmanj 10 do največ 34 točk.

image-hotspots-1108.h5p

Podatki za izris grafa so prikazani v spodnji tabeli. V stolpcu Splošni uspeh so z 0 označeni neudeleženi, z 1 neuspešni, s točkami od 10 do 34 pa kandidati, ki so opravili splošno maturo. V drugih dveh stolpcih je za vsako točko splošnega uspeha zapisano število kandidatov na šoli in v Sloveniji.

Na naslednji strani je naloga, s katero boste preverili
           razumevanje grafa Splošni uspeh.

Vaja 1 - Graf: Splošni uspeh

Vaja 1 - Graf: Splošni uspeh

Katera trditev opisuje zgornja grafa?

- Za Slovenijo je delež neuspešnih višji od deleža neudeleženih.
Feedback: Odgovor je napačen. Poglejte, kateri stolpec predstavlja neudeležene kandidate in kateri neuspešne kandidate.
- Grafa prikazujeta porazdelitev splošnega uspeha referenčne skupine SM za šolo in Slovenijo.
Feedback: Odgovor je napačen. Vrsto kandidatov na šoli in v Sloveniji razberete iz naslova grafa.
- Povprečje za Slovenijo je višje od povprečja za šolo.
Feedback: Odgovor je napačen. Kje na grafu je podatek o povprečju splošnega uspeha za šolo in Slovenijo?
- Povprečje splošnega uspeha je izračunano za kandidate, ki so dosegli več kot 9 točk.
Feedback: Odgovor je pravilen. Povprečje splošnega uspeha je izračunano za uspešne kandidate oz. tiste, ki so dosegli 10 točk ali več.

Graf: Uspeh po predmetu po (točkovnih) ocenah

Graf Uspeh po predmetu po (točkovnih) ocenah prikazuje porazdelitev (točkovnih) ocen od najnižje do najvišje:

- za predmete na osnovni ravni na lestvici od 1 do 5,
- za predmete na višji ravni pa na lestvici od 1 do 8.

Spodnji graf predstavlja porazdelitev točkovnih ocen za referenčno skupino SM, ki je opravljala izpit iz slovenščine na spomladanskem izpitnem roku 2020.

image-hotspots-1119.h5p

Podatki za izris grafa so prikazani v spodnji tabeli. V stolpcu Točkovna ocena so zapisane točkovne ocene od 1 do 8. Vrstica Skupaj predstavlja vse kandidate z oceno pri predmetu. V drugih dveh stolpcih je za vsako točkovno oceno zapisano število kandidatov na šoli in v Sloveniji.

Graf: Uspeh pri predmetu po odstotnih točkah

Graf Uspeh pri predmetu po odstotnih točkah prikazuje dosežke kandidatov pri predmetu v odstotnih točkah, razvrščenih od najnižjega do najvišjega (0–100 %).

image-hotspots-1122.h5p

V tabeli so podatki za izris grafov za Slovenijo in za šolo. Stolpec Odstotne točke predstavlja dosežke kandidatov v odstotnih točkah od 0 do 100, vrstica Skupaj pa vse udeležene kandidate na izpitu iz izbranega predmeta. V drugih dveh stolpcih je za vsak dosežek v odstotnih točkah zapisano število kandidatov na šoli in v Sloveniji.