Title: Lekcija: Analize po nalogah
Course: Kako do podatkov splošne mature (OrKa RIC)? / P1 > Section: Poglavje 2: Analize po nalogah

Uvod

Analize po nalogah pokažejo podatke, s katerimi učitelj lahko dobi vpogled v vsebinske vidike znanja svojih dijakov in primerjavo tega znanja z vsemi kandidati v Sloveniji. Na ravni postavk dajejo tudi vpogled v konkretne (digitalizirane) odgovore posameznih dijakov za leta, ko so se izpiti ocenjevali elektronsko.

S stališča vsebinske analize je to najmočnejše orodje v programu, saj daje učitelju povratno informacijo o učenju in poučevanju, npr. ali je bila pri pouku osvojena učna snov, ki je zajeta v nalogah (sploh ne, površinsko, poglobljeno ipd.), odgovore o močnih in šibkih področjih v znanju dijakov ter najpogostejših napakah dijakov pri reševanju nalog.

Koraki izvedbe

1. S klikom na gumb Analize po nalogah se odpre zavihek Priprava podatkov.

2. V iskalnih pogojih določite Izpitni rok, Leto, Predmet, Kandidati v Sloveniji in Kandidati na šoli. Med kandidati šole izberite eno od treh ponujenih možnosti:

- po enakih pogojih (privzeta nastavitev), s katero za šolo opredelite enako vrsto kandidatov kakor za Slovenijo;
- po drugih pogojih, s katero za šolo določite drugo vrsto kandidatov kakor za Slovenijo (glede na spol, oddelek, program, način opravljanja mature in status šolanja);
ali
- skupino kandidatov, ki ste jo za izbrani izpitni rok ustvarili predhodno, dodatno pa je bila iz te skupine izbrana enaka vrsta kandidatov kakor v Sloveniji (poglavje 4).

3. S klikom na gumb Prikaži podatke se odpre zavihek Analize.

4. S klikom na zavihek Graf se pokaže slika, ki prikazuje primerjavo indeksa težavnosti po nalogah in postavkah na državni in šolski ravni.

5. S klikom na zavihek Naloga se pokaže naloga, ki ste jo označili v zavihku Analize.

Zavihek »Analize«

Tabela

Tabela v zavihku Analize prikazuje statistične in vsebinske podatke za naloge in postavke v maturitetnem izpitu. Statistični podatki so izračunani za kandidate v Sloveniji (stolpci SLO) in za kandidate na šoli (stolpci Šola):

- Indeks težavnosti je težavnost naloge in označuje relativni povprečni dosežek pri nalogi. Vrednost 1 kaže láhko nalogo (vsi so jo rešili pravilno), vrednost 0 pa zahtevno nalogo (nihče je ni rešil pravilno).

- Std. odklon kaže razpršenost dosežkov okrog povprečnega števila absolutnih točk.

- Indeks ločljivosti pove, kako dobro naloga ločuje uspešnejše kandidate od manj uspešnih glede na njihov dosežek pri poli. Višji kot je indeks, bolje naloga razlikuje kandidate po uspešnosti.

Vsebinski podatki opisujejo lastnosti nalog, ki jih je za vsako nalogo v poli določila predmetna komisija.

image-hotspots-1132.h5p

Ogled slike

Gumb Ogled slike omogoča vpogled v odgovore kandidatov šole pri posamezni postavki. Znanje kandidatov je tako predstavljeno s konkretnimi primeri, ki kvalitativno opisujejo močna in šibka področja v njihovem znanju.

Odgovore kandidatov si pogledate tako, da najprej s spustnega seznama Prikaži: izberete Postavke, nato označite eno od postavk v tabeli in kliknete na Ogled slike. Odpre se okno Prikaz postavke za kandidate.

V levem delu okna Prikaz postavke za kandidate je tabela, v desnem pa slika postavke. V tabeli so za posameznega kandidata zapisani točkovna ocena, skupne točke pri izpitu (v %), absolutne točke pri testu, na koncu poleg vsakega je obarvan krožec. Če je ta zelen, si kandidatov odgovor lahko ogledate. Z rdečim krožcem pa so označeni odgovori, ki na Ricu niso bili optično prebrani, zato slike postavk niso na voljo (npr. nekateri odgovori kandidatov s posebnimi potrebami).

⟹ Ogled slike je mogoč samo za postavke, ki so bile ocenjene elektronsko (od leta 2017 naprej).

Zavihek »Graf«

Na grafu so s stolpci predstavljeni indeksi težavnosti za naloge (oz. postavke). Za vsako postavko sta prikazana dva stolpca: za kandidate na šoli in kandidate v Sloveniji. Če je stolpec za šolo višji od stolpca za Slovenijo, so kandidati šole, v primerjavi z vsemi kandidati v državi, postavko reševali uspešneje.

Na grafu lahko prikazujete več statistik: indeks težavnosti, povprečne točke, standardni odklon in indeks ločljivosti. Statistiko izberete s spustnega seznama Graf.

Zavihek »Naloga«

Okno prikazuje tisto nalogo z rešitvijo, ki je označena v zavihku Analize. V okencu Predmet sta zapisana ime predmeta in datum izpita, v okencu Izpitna pola/Naloga pa zaporedna številka naloge v poli.

image-hotspots-1143.h5p

 Na naslednji strani je naloga, s katero boste preverili razumevanje tabele
             Analize po nalogah.

Vaja 1 - Tabela: Analize po nalogah

Vaja 1 - Tabela: Analize po nalogah

Izpišite indeks težavnosti najlažje postavke.

Opomba: Če je vaš odgovor napačen, se polje z odgovorom izprazni. Ponovno lahko odgovarjate.

- 0,79
Feedback: Odgovor je pravilen.