Title: Lekcija: Ustvarjanje skupine
Course: Kako do podatkov splošne mature (OrKa RIC)? / P1 > Section: Poglavje 4: Ustvarjanje skupine

Uvod

Šola ima pri večini analiz na voljo več možnosti za izbiro kandidatov svoje šole. Privzeta nastavitev je Po enakih pogojih, ki pomeni, da za šolo izberete enako vrsto kandidatov kot za Slovenijo: referenčno skupino SM, kandidate SM, kandidate PM ali redne dijake.

Druga možnost je Po drugih pogojih, kjer lahko za šolo določite drugo vrsto kandidatov kot za Slovenijo. Izbirate lahko med različnimi izobraževalnimi programi, oddelki na šoli, načini opravljanja splošne mature in statusi šolanja.

Tretja možnost je Skupina, ki jo za izbrani izpitni rok sami ustvarite iz nabora kandidatov šole. Skupine naj temeljijo na posebnostih učnega procesa na vaši šoli v tekočem letu. Najpogostejši primeri skupin so oddelki, izobraževalni programi in status šolanja (redni dijaki, odrasli).

Skupino lahko pri analizah izberete samo, če ste jo za izbrani rok ustvarili že prej.

Koraki izvedbe

1. S klikom na ikono Ustvari skupino se odpre okno za urejanje skupine.

2. Skupino ustvarite s klikom na gumb Novo. Odpre se spodnji obrazec za vpisovanje in izbor podatkov.

image-hotspots-1178.h5p

Zaradi varstva osebnih podatkov lahko skupine vaših dijakov ustvarite samo v roku enega leta od objave maturitetnih rezultatov. Pri ustvarjenih skupinah iz prejšnjih let se podatki o kandidatu ne prikažejo več, vendar pa skupine še vedno lahko uporabite v analizah.