Title: Lekcija 3: Primerjava dosežkov
Course: Kako do podatkov splošne mature (OrKa RIC)? / P1 > Section: Poglavje 1: Osnovne analize

Uvod

S primerjavo dosežkov si odgovorite na vprašanje, katerih kandidatov (glede na njihove izkazane dosežke v intervalih) je bilo na šoli več/enako/manj v primerjavi s kandidati v Sloveniji.

Koraki izvedbe

1. S klikom na gumb Osnovne analize se odpre zavihek Osnovni podatki.

2. Izberete zavihek Primerjava dosežkov.

3. V iskalnih pogojih določite Vrsta podatkov, Izpitni rok, Leto, Predmet (samo pri analizah po predmetu), Kandidati v Sloveniji in Kandidati na šoli. Med kandidati šole izberite eno od dveh ponujenih možnosti:

- po enakih pogojih (privzeta nastavitev), s katero za šolo opredelite enako vrsto kandidatov kakor za Slovenijo;
ali
- skupino kandidatov, ki ste jo za izbrani izpitni rok ustvarili predhodno, dodatno pa je bila iz te skupine izbrana enaka vrsta kandidatov kakor v Sloveniji (poglavje 4).

4. S klikom na gumb Prikaži podatke se prikaže zavihek Graf. Podatki za izris grafa so prikazani v zavihku Tabela.

Graf: Primerjava dosežkov

Program za posamezni interval dosežkov izračuna delež kandidatov na šoli in v Sloveniji, ki ga lahko na grafu v spustnem seznamu Pregled dosežkov (%) prikažete na dva načina:

- s primerjavo deležev za šolo in Slovenijo
ali
- z razliko deležev za šolo in Slovenijo.

V nadaljevanju sta obe različici prikazani na grafih primerjave splošnega uspeha na šoli in v Sloveniji.

Če želite primerjati deleže za šolo in Slovenijo, s spustnega seznama Pregled dosežkov (%) izberete Šola in Slovenija. Pokaže se prvi graf, ki po intervalih dosežkov prikazuje stolpce z deleži kandidatov na šoli in v Sloveniji.

Če želite prikazati razliko deležev za šolo in Slovenijo, s spustnega seznama Pregled dosežkov (%) izberete Šola (%) – Slovenija (%). Pokaže se drugi graf s sivimi stolpci, ki po intervalih dosežkov prikazujejo, za koliko odstotkov je v istem intervalu dosežkov delež kandidatov na šoli večji, manjši ali enak deležu v Sloveniji.

image-hotspots-1111.h5p

V zavihku Tabela so podatki za izris obeh grafov. V prvem stolpcu so intervali točk splošnega uspeha za uspešno opravljeno maturo (10–34 točk). Temu sledita dva stolpca s podatki za šolo in dva s podatki za Slovenijo (število in delež kandidatov). Stolpca z deleži se izrišeta na grafu primerjave med šolo in Slovenijo. V zadnjem stolpcu so podatki za izris grafa razlike med šolo in Slovenijo.

image-hotspots-1113.h5p

Tabela: Primerjava dosežkov

V spodnjih treh tabelah so podatki za grafične primerjave po intervalih dosežkov za splošni uspeh, uspeh po predmetu po (točkovnih) ocenah ali po odstotnih točkah. Izrisi grafov za vse primerjave dosežkov so podobni, razlike so samo v prvem stolpcu tabele.

Pri analizi splošnega uspeha (10–34 točk) je v prvem stolpcu splošni uspeh razdeljen na 5 intervalov (10–14, 15–19, 20–24, 25–29, 30–34).

image-hotspots-1113.h5p

Pri analizi uspeha pri predmetu po ocenah so v prvem stolpcu ocene od 1 do 5 oziroma od 1 do 8, kadar pripravljate analizo po točkovnih ocenah.

image-hotspots-1114.h5p

Pri analizi uspeha pri predmetu po odstotnih točkah prvi stolpec Interval predstavlja odstotne točke, ki so razdeljene v intervale s 5, 10 ali 20 odstotnimi točkami. Interval odstotnih točk določite v iskalnih pogojih na seznamu Velikost intervala.

image-hotspots-1115.h5p

Pri interpretaciji je treba biti pozoren na število dijakov na šoli, ki so vključeni v analizo. Če je teh malo, lahko posamezni dijak predstavlja več odstotkov in razlike glede na deleže dijakov v državi se lahko spreminjajo skokovito. Pri manjšem številu dijakov je bolj smiselno izbrati manjše število intervalov (npr. velikost intervala 20), dobljene dosežke pa upoštevati zgolj informativno.

  Na naslednji strani je naloga, s katero boste preverili
             razumevanje grafa Primerjava dosežkov.

Vaja 1 - Graf: Primerjava dosežkov

Vaja 1 - Graf: Primerjava dosežkov

V šoli so pripravili primerjavo dosežkov po odstotnih točkah pri kemiji. Dobili so zgornji graf. Katera trditev drži za izrisan graf?

- V oblačkih je po posameznih intervalih dosežka zapisano število kandidatov na šoli in v Sloveniji.
Feedback: Odgovor je pravilen. Vrednosti v oblačkih prikazujejo razlike v odstotkih, število kandidatov na šoli (Š) in v Sloveniji (D) za posamezni interval.
- Pri kemiji je bil v vseh intervalih dosežkov večji delež dijakov na šoli kakor v Sloveniji, razen v najvišjem.
Feedback: Odgovor je napačen. Poglejte, kako je opredeljena razlika deležev za šolo in Slovenijo.
- Za graf bi lahko določili tudi večji interval dosežkov.
Feedback: Odgovor je napačen. Poglejte, katere intervale z odstotnimi točkami lahko določite.
- Graf prikazuje primerjavo odstotnih točk za šolo in Slovenijo po intervalih odstotnih točk.
Feedback: Odgovor je napačen. Spomnite se, da lahko primerjavo dosežkov prikažete na dva načina: s primerjavo med šolo in Slovenijo ali pa z razliko med šolo in Slovenijo.