Title: Lekcija 4: Podatki po letih
Course: Kako do podatkov splošne mature (OrKa RIC)? / P1 > Section: Poglavje 1: Osnovne analize

Uvod

Analize Podatki po letih v časovnem zaporedju prikazujejo letne maturitetne dosežke za šolo in Slovenijo ter omogočajo spremljanje trendov. Usmerjajo nas v razmišljanje o vzrokih za opažene spremembe in iskanje možnosti za izboljšanje izkazanega znanja.

Koraki izvedbe

1. S klikom na gumb Osnovne analize se odpre zavihek Osnovni podatki.

2. Izberete zavihek Podatki po letih.

3. V iskalnih pogojih določite Vrsta podatkov, Izpitni rok, izberite vsa leta, za katera bi radi spremljali dosežke, določite Predmet (samo pri analizah po predmetu) in Kandidati (vrsta kandidatov je enaka za Slovenijo in šolo).

4. S klikom na gumb Prikaži podatke se prikaže zavihek Graf. Podatki za izris grafa so prikazani v zavihku Tabela.

Graf in tabela: Podatki po letih

Z analizami so predstavljeni podatki po letih za splošni uspeh, uspeh pri predmetu po (točkovnih) ocenah ali po odstotnih točkah za enake vrste kandidatov na šoli in v Sloveniji v izbranem izpitnem roku (spomladanskem, jesenskem ali za celo leto).

Posamezna analiza omogoča prikaz štirih različnih grafov:

- Šola (povprečje), ki za izbrana leta prikazuje povprečne maturitetne dosežke na šoli,
- Slovenija (povprečje), ki za izbrana leta prikazuje istovrstne podatke na ravni celotne države,
- Šola in Slovenija (povprečje), kjer sta oba prejšnja prikaza združena na isti sliki,
- Razlika, ki prikazuje razlike med šolskim in slovenskim povprečjem.

V nadaljevanju je podrobneje pojasnjena analiza uspeha pri predmetu po (točkovnih) ocenah. Graf prikazuje povprečne ocene pri predmetu od leta 2011 do leta 2020.

image-hotspots-1125.h5p

Z izbiro Razlika s spustnega seznama Podatki po letih se pokažejo razlike med povprečjem šole in Slovenije samo za tista leta, ko se je predmet izvajal na šoli in v Sloveniji.

Podatki za izris zgornjih dveh grafov so v tabeli – za prvega so zbrani v stolpcih Ocena (povp.), za drugega pa v stolpcu Razlika.

image-hotspots-1126.h5p

Pri analizi uspeha pri predmetu po odstotnih točkah je razlika standardizirana in se imenuje Odklon. S tem ko je razlika standardizirana, se izniči vpliv nihanj v razpršenosti porazdelitev med posameznimi leti, velikost razlik pa je še vedno primerljiva z odstotnimi točkami. Posledično so primerjave ustreznejše.

image-hotspots-1127.h5p

Na šoli imate lahko tudi druge večletne podatke, ki bi jih radi opazovali skupaj z maturitetnimi dosežki. V tem primeru tabelo z maturitetnimi dosežki shranite v Excel, kamor nato dodate svoje podatke.

  Na naslednji strani je naloga, s katero boste preverili
             razumevanje grafa Podatki po letih.

Vaja 1 - Graf: Podatki po letih

Vaja 1 - Graf: Podatki po letih

image-hotspots-1156.h5p

Kaj prikazuje graf?

- Graf prikazuje odklone od leta 2012 do leta 2021.
Feedback: Odgovor je pravilen. Graf prikazuje odklone, kar lahko razberete iz spustnega seznama Podatki po letih. Leta razberete iz abscise na grafu ali iskalnega pogoja Rok.
- Graf prikazuje porazdelitev odstotnih točk za redne dijake po letih.
Feedback: Odgovor je napačen. Pomislite, kakšna je oblika grafa porazdelitve odstotnih točk.
- Graf prikazuje razliko povprečja odstotnih točk med šolo in Slovenijo.
Feedback: Odgovor je napačen. Poglejte izbiro v spustnem seznamu Podatki po letih.
- Graf prikazuje povprečje odstotnih točk za slovenščino.
Feedback: Odgovor je napačen. Poglejte izbiro v spustnem seznamu Podatki po letih.