Title: Vse o spletnem tečaju
Course: Kako do podatkov splošne mature (OrKa RIC)? / P1 > Section: Splošno

Za uspešno opravljanje: lekcijo preberite do konca.

Kaj moram vedeti pred začetkom tečaja?

Spletni tečaj obsega 6 učnih poglavij. Od tega sta 2 poglavji vezani na srečanji v živo, ostala 4 poglavja pa udeleženci predelate sami v spletni učilnici. Temeljna vsebina spletnega tečaja je osredotočena na obdelavo, vizualizacijo in interpretacijo podatkov splošne mature. Celoten tečaj bo predvidoma trajal dva do tri tedne.

Opravljanje aktivnosti

Za pridobitev potrdila je potrebno upoštevati spodnja določila.

1. Udeleženec se udeleži obeh srečanj v živo.

2. Za uspešen zaključek tečaja je treba pravočasno opraviti vse aktivnosti v posameznem poglavju spletne učilnice. Na desni strani vsake aktivnosti so navedeni pogoji, ki jih morate izpolniti, da uspešno zaključite to aktivnost. Pri aktivnostih, kjer je določenih več pogojev, morajo biti za dokončanje izpolnjeni vsi.

 | Ročno označevanje - ni še opravljeno.
 | Ročno označevanje - opravljeno.
 | Zahtevan ogled - ni še opravljeno.
 | Zahtevan ogled - opravljeno.
 | Ni še opravljeno - aktivnost (npr. lekcijo) je treba pogledati do konca.
 | Opravljeno.
 | Ni še opravljeno - pogoj je ocena.
 | Uspešno opravljeno - pogoj je ocena.
 | Neuspešno opravljeno - pogoj je ocena.

Prevladujejo sledeča določila:
- Lekcijo opravite tako, da jo pregledate do konca in pravilno odgovorite na zastavljena vprašanja. Ko opravite lekcijo, lahko do nje še vedno dostopate. V tem primeru se na strani lekcije izpiše polje Poskus: 2, vendar to ne pomeni, da morate ponovno priti do konca lekcije in jo uspešno zaključiti, saj šteje že prvo reševanje.
- Za uspešno dokončanje preverjanja je potrebno pravilno odgovoriti na 70 % zastavljenih vprašanj.
- Ostale aktivnosti uspešno opravite z ogledom ali pa jih samostojno označite kot opravljene.

3. Če aktivnosti niso zaključene do določenega roka (predvidoma dan po zaključnem srečanju), tečaja ne morete uspešno zaključiti.

4. Za pridobitev potrdila o sodelovanju na tečaju morate po opravljenih aktivnostih, izpolniti anketo, ki jo dobite v sistemu KATIS. Potrdilo prav tako prejmete iz sistema KATIS po zaključku spletnega tečaja.

5. Po zaključku tečaja boste še vedno lahko dostopali do gradiv in aktivnosti v tej spletni učilnici, vendar potrdila več ne bo mogoče pridobiti.

Z nadaljevanjem tečaja se strinjate s temi pogoji dela.

Komunikacija na spletnem tečaju

- V množičnih spletnih prosto-dostopnih tečajih se srečuje množica različnih ljudi, zato je pomembno, da komunikacija in povratne informacije potekajo znotraj okvirov, ki so vsem sprejemljivi.
- Pomembno je, da smo v komunikaciji jasni, odprti, razumevajoči in potrpežljivi ter sprejemamo različne ideje in rešitve.
- Kritičen pogled je vedno dobrodošel, vendar zapisan v prijateljskem in konstruktivnem tonu; kritiko naj vedno spremlja konkreten predlog o tem, kako bi lahko stvar izboljšali, pri čemer upoštevamo možnosti in okoliščine učitelja, ki mu dajemo povratno informacijo.
- Nikakor ni nujno, da se vsi vedno strinjamo, toda nestrinjanje izrazimo spoštljivo,  tako da ne bo osebno ali žaljivo. Skupnost, katere člani se počutijo neprijetno ali celo ogroženo, ne more biti produktivna. Učitelji smo skupnost strokovnjakov, zato naj bo tudi naše obnašanje na spletu profesionalno, brez diskriminacije, grobih besed ali celo nadlegovanja in groženj.
- Smisel množičnih spletnih tečajev je v delovanju skupnosti, v deljenju znanja, idej in različnih pogledov – to je naša prednost, četudi se kdaj s kom ne strinjamo.

Odpoved naročnine in naročanje na forume

Odpoved naročnine in naročanje na forum si urejate sami.

Nekatere slike so iz drugega spletnega tečaja - pomen in postopek je enak za vse spletne tečaje.

- Naročnino v forumu odjavite s klikom na Odjavi naročnino na ta forum. V tem primeru objav ne boste dobivali po elektronski pošti.

Naročnine ne morete odjaviti, kjer je določena Prisilna naročnina, npr. Forum novic, obvestil.

- Na forum se naročite s klikom na Naroči se na ta forum. V tem primeru boste kopije vseh objav prejemali po elektronski pošti.

- Naročnino na posamezno razpravo lahko odjavite ali se nanjo naročite s klikom na gumb pod zapisom Naročite se.

- Prav tako se od posamezne razprave lahko odjavite ali nanjo naročite s klikom na Nastavitve desno nad razpravo.

- Naročnino lahko odjavite tudi preko elektronske pošte. V tem primeru se morate prijaviti v spletno učilnico.

Prikaz povezav za odjavo je odvisen od spletnega vmesnika za elektronsko pošto ali e-poštnega odjemalca, ki ga uporabljate.

Po prijavi se vam odpre stran, kjer kliknete na gumb Nadaljuj.

Spremljanje tečaja na mobilnem telefonu

Tečaj lahko spremljate tudi na mobilnem telefonu z namestitvijo mobilne aplikacije Moodle.

Navodila za namestitev, prva prijava in spletna stran

- Navodila za mobilno aplikacijo Moodle - namestitev na telefon in prva prijava
- Spletna stran s prenosi mobilne aplikacije Moodle
- Posnetek zaslona spletnega tečaja, kot je viden na mobilnem telefonu: